ประกาศ ก.ศป.เรื่อง หลักเกณฑ์การกําหนดคุณสมบัติของบุคคลที่ได้รับการแต่งตั้งเป็นพนักงานคดีปกครอง อาศัยอํานาจตามความในมาตรา ๘๐ วรรคหนึ่ง แห่งพระราชบัญญัติจัดตั้งศาลปกครองและ วิธีพิจารณาคดีปกครอง พ.ศ. ๒๕๔๒ ก.ศป. ในการประชุมครั้งที่ ๑๐๓ - ๓/๒๕๕๒ เมื่อวันที่ ๒๕ มีนาคม ๒๕๕๒ ได้มีมติกําหนดหลักเกณฑ์การกําหนดคุณสมบัติของบุคคลที่ได้รับการแต่งตั้งเป็นพนักงานคดีปกครอง ดังนี้ข้อ ๑ ให้ยกเลิกหลักเกณฑ์การกําหนดคุณสมบัติของบุคคลที่ได้รับการแต่งตั้งเป็นพนักงาน คดีปกครอง ฉบับลงวันที่ ๒๒ มิถุนายน ๒๕๔๔ข้อ ๒ ประกาศนี้ให้ใช้บังคับตั้งแต่วันที่ ๓๑ มีนาคม ๒๕๕๒ เป็นต้นไปข้อ ๓ บุคคลผู้ดํารงตําแหน่งพนักงานคดีปกครอง ประเภทวิชาการ ระดับปฏิบัติการ ต้องเป็น ผู้ได้รับปริญญาตรีหรือเทียบได้ไม่ต่ํากว่านี้ทางกฎหมาย รัฐศาสตร์ หรือรัฐประศาสนศาสตร์ข้อ ๔ บุคคลผู้ดํารงตําแหน่งพนักงานคดีปกครอง ประเภทวิชาการ ระดับชํานาญการ ต้องมีคุณสมบัติ ดังต่อไปนี้(๑) มีคุณวุฒิตามที่กําหนดในข้อ ๓(๒) ได้ดํารงตําแหน่งประเภทวิชาการ ระดับปฏิบัติการ หรือดํารงตําแหน่งที่คณะกรรมการข้าราชการฝ่ายศาลปกครองเทียบเท่า และต้องปฏิบัติราชการเกี่ยวกับงานคดีปกครองหรืองานอื่นที่เกี่ยวข้องมาแล้ว ไม่น้อยกว่า ๑ ปี และมีระยะเวลาการดํารงตําแหน่งในระดับปฏิบัติการอย่างหนึ่งอย่างใด ดังต่อไปนี้ (ก) กรณีเป็นผู้สําเร็จการศึกษาระดับปริญญาตรี ต้องดํารงตําแหน่งมาแล้วไม่น้อยกว่า ๕ ปี (ข) กรณีเป็นผู้สําเร็จการศึกษาระดับปริญญาโท ต้องดํารงตําแหน่งมาแล้วไม่น้อยกว่า ๓ ปี (ค) กรณีเป็นผู้สําเร็จการศึกษาระดับปริญญาเอก ต้องดํารงตําแหน่งมาแล้วไม่น้อยกว่า ๑ ปี(๓) ได้รับประกาศนียบัตรการอบรมหลักสูตรพนักงานคดีปกครองระดับต้นที่สํานักงานศาลปกครองกําหนด หรือได้รับปริญญาโทหรือเทียบได้ไม่ต่ํากว่านี้ทางกฎหมายมหาชนหรือหลักสูตรกฎหมายมหาชน ที่สํานักงานศาลปกครองรับรอง และได้รับประกาศนียบัตรการอบรมหลักสูตรพนักงานคดีปกครองระดับกลางที่สํานักงานศาลปกครองกําหนดข้อ ๕ บุคคลผู้ดํารงตําแหน่งพนักงานคดีปกครอง ประเภทวิชาการ ระดับชํานาญการพิเศษ ต้องมีคุณสมบัติ ดังต่อไปนี้(๑) มีคุณวุฒิตามที่กําหนดในข้อ ๓(๒) ได้ดํารงตําแหน่งประเภทวิชาการ ระดับชํานาญการหรือดํารงตําแหน่งที่คณะกรรมการข้าราชการฝ่ายศาลปกครองเทียบเท่ามาแล้วไม่น้อยกว่า ๓ ปี และต้องปฏิบัติราชการเกี่ยวกับงานคดีปกครองหรืองานอื่นที่เกี่ยวข้องมาแล้วไม่น้อยกว่า ๑ ปี(๓) เป็นผู้มีคุณสมบัติตามข้อ ๔ (๓)ข้อ ๖ บุคคลผู้ดํารงตําแหน่งพนักงานคดีปกครอง ประเภทวิชาการ ระดับเชี่ยวชาญ ต้องมีคุณสมบัติ ดังต่อไปนี้(๑) มีคุณวุฒิตามที่กําหนดในข้อ ๓(๒) ได้ดํารงตําแหน่งประเภทวิชาการ ระดับชํานาญการพิเศษ หรือเป็นผู้ดํารงตําแหน่งที่คณะกรรมการข้าราชการฝ่ายศาลปกครองเทียบเท่ามาแล้วไม่น้อยกว่า ๒ ปี หรือเป็นผู้ดํารงตําแหน่งประเภทอํานวยการ ระดับสูง และต้องปฏิบัติราชการเกี่ยวกับงานคดีปกครองหรืองานอื่นที่เกี่ยวข้องมาแล้วไม่น้อยกว่า ๑ ปี(๓) เป็นผู้มีคุณสมบัติตามข้อ ๔ (๓) และได้รับประกาศนียบัตรการอบรมหลักสูตรพนักงาน คดีปกครองระดับสูงที่สํานักงานศาลปกครองกําหนดข้อ ๗ บุคคลผู้ดํารงตําแหน่งพนักงานคดีปกครอง ประเภทวิชาการ ระดับทรงคุณวุฒิ ต้องมีคุณสมบัติ ดังต่อไปนี้(๑) มีคุณวุฒิตามที่กําหนดในข้อ ๓(๒) ได้ดํารงตําแหน่งประเภทวิชาการ ระดับเชี่ยวชาญหรือประเภทอํานวยการระดับสูงหรือเป็นผู้ดํารงตําแหน่งที่คณะกรรมการข้าราชการฝ่ายศาลปกครองเทียบเท่ามาแล้วไม่น้อยกว่า ๑ ปี หรือดํารงตําแหน่งประเภทบริหาร และต้องปฏิบัติราชการเกี่ยวกับงานคดีปกครองหรืองานอื่นที่เกี่ยวข้องมาแล้วไม่น้อยกว่า ๑ ปี(๓) เป็นผู้มีคุณสมบัติตามข้อ ๖ (๓)ข้อ ๗/๑ บุคคลผู้ดํารงตําแหน่งผู้อํานวยการเฉพาะด้าน (พนักงานคดีปกครอง) ระดับสูง ประเภทอํานวยการ ระดับสูง ต้องมีคุณสมบัติ ดังต่อไปนี้(๑) มีคุณวุฒิตามที่กําหนดในข้อ ๓(๒) ได้ดํารงตําแหน่งประเภทวิชาการ ระดับเชี่ยวชาญ หรือเป็นผู้ดํารงตําแหน่งที่คณะกรรมการข้าราชการฝ่ายศาลปกครองเทียบได้ไม่ต่ํากว่านี้ และต้องปฏิบัติราชการเกี่ยวกับงานคดีปกครองหรืองานอื่น ที่เกี่ยวข้องมาแล้วไม่น้อยกว่า ๑ ปี(๓) เป็นผู้มีคุณสมบัติตามข้อ ๖ (๓)ข้อ ๘ ให้ ก.ศป. มีอํานาจตีความและวินิจฉัยปัญหาเกี่ยวกับการปฏิบัติตามประกาศนี้ข้อ ๙ ให้ประธานศาลปกครองสูงสุดรักษาการตามประกาศนี้ผู้มีอํานาจลงนาม ๑ ประกาศ ณ วันที่ ๒๖ มีนาคม พ.ศ. ๒๕๕๒อักขราทร จุฬารัตนประธานศาลปกครองสูงสุดประธานกรรมการตุลาการศาลปกครอง